CELEX: 32004R2081
Language: hu
Date: 2004-12-06 00:00:00
Title: A Bizottság 2081/2004/EK rendelete (2004. december 6.) a vetőmagok piacának közös szervezéséről szóló 2358/71/EGK tanácsi rendelet végrehajtásához szükséges adatok közlésére vonatkozó szabályok megállapításáról

7.12.2004   
            
            
               HU
            
            
               Az Európai Unió Hivatalos Lapja
            
            
               L 360/6
            
         
      A BIZOTTSÁG 2081/2004/EK RENDELETE
   
   (2004. december 6.)
   a vetőmagok piacának közös szervezéséről szóló 2358/71/EGK tanácsi rendelet végrehajtásához szükséges adatok közlésére vonatkozó szabályok megállapításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vetőmagok piacának közös szervezéséről szóló, 1971. október 26-i 2358/71/EGK tanácsi rendeletre (1) és különösen annak 4. cikke (2) bekezdésére és 9. cikkére,
   mivel:
   
               (1)
            
            
               A vetőmagágazatban az 1782/2003/EK tanácsi rendelettel (2) bevezetett reform fényében a tagállamok által a Bizottság számára a 2358/71/EGK rendelet 9. cikkének megfelelően közlendő adatokra vonatkozó rendelkezéseket felül kell vizsgálni és egyszerűsíteni kell. Ezenfelül a vetőmagok piacának közös szervezéséről szóló 2358/71/EGK tanácsi rendelet végrehajtásához szükséges adatok közléséről szóló, 1973. november 14-i 3083/73/EGK rendeletet (3) számos alkalommal módosították. Az egyértelműség érdekében a rendelet szövege helyébe új szöveg lép. Ezért a 3083/73/EGK rendeletet hatályon kívül kell helyezni.
            
         
               (2)
            
            
               A hibrid kukorica és hibrid cirok piaci helyzetének változása miatt nem szükséges tovább folyamatosan ellenőrizni a harmadik országokkal folytatott kereskedelmi forgalmat. A hibrid kukorica és hibrid cirok már nem tartozik a 2358/71/EGK rendelet 4. cikkének (1) bekezdésében említett importengedélyezési rendszer hatálya alá. Ezért a vetőmagágazatban az importengedélyezési rendszer hatálya alá tartozó termékek meghatározásáról szóló, 1979. június 6-i 1117/79/EGK bizottsági rendeletet (4) hatályon kívül kell helyezni, és a megfelelő adatok közlésére vonatkozó rendelkezéseket nem kell meghosszabbítani.
            
         
               (3)
            
            
               A Vetőmagpiaci Irányítóbizottság az elnöke által kitűzött határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A tagállamoknak elektronikus formában kell közölniük a Bizottsággal minden, a 2358/71/EGK rendelet mellékletében felsorolt fajra és fajtacsoportra vonatkozó, e rendelet mellékletében felsorolt adatot az ott megállapított időpontig.
   2. cikk
   A 3083/73/EGK rendelet és az 1117/79/EGK rendelet hatályát veszti.
   3. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. december 6-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 246., 1971.11.5., 1. o. A legutóbb az 1782/2003/EK rendelettel (HL L 270., 2003.10.21., 1. o.) módosított rendelet.
   
      (2)  HL L 270., 2003.10.21., 1. o. A legutóbb a 864/2004/EK rendelettel (HL L 161., 2004.4.30., 48. o.) módosított rendelet.
   
      (3)  HL L 314., 1973.11.15., 20. o. A legutóbb az 1679/92/EGK rendelettel (HL L 176., 1992.6.30., 17. o.) módosított rendelet.
   
      (4)  HL L 139., 1979.6.7., 11. o. A legutóbb a 2811/86/EGK rendelettel (HL L 260., 1986.9.12., 8. o.) módosított rendelet.
   
      MELLÉKLET
      
                  Szám
               
               
                  Az adat jellege
                  (fajonként és fajtacsoportonként)
               
               
                  Az adatok bejelentési határideje
               
            
                  A betakarítás éve
               
               
                  A betakarítást követő naptári év
               
            
                  1
               
               
                  A minősítésre bejelentett összes terület (ha)
               
               
                  július 1. (1)
                  
               
               
                   
               
            
                  2
               
               
                  A minősítésre elfogadott összes terület (ha)
               
               
                  november 15.
               
               
                   
               
            
                  3
               
               
                  A becsült termés (100 kg-ban) (2)
                      (3)
                  
               
               
                  november 15.
               
               
                   
               
            
                  4
               
               
                  Az összes betakarított mennyiség (100 kg-ban) (3)
                      (4)
                  
               
               
                   
               
               
                  október 1.
               
            
                  5
               
               
                  A termelőknek kifizetett nettó eladási ár (euró/100 kg) (3)
                      (4)
                      (5)
                      (7)
                  
               
               
                   
               
               
                  október 1.
               
            
                  6
               
               
                  A gazdasági év végén a nagykereskedők meglévő készletei (kg-ban) (4)
                      (6)
                  
               
               
                   
               
               
                  október 1.
               
            
         (1)  A második kaszálásból betakarított fajok vetőmagja esetében az időpont szeptember 1. a betakarítás évében.
      
         (2)  Ezeket az adatokat az elit vetőmag és a minősített vetőmag esetében kell alkalmazni.
      
         (3)  A mennyiség arra a vetőmagra vonatkozik, amely megfelel a „minősítési követelményeknek”, illetve a 4. és 6. pont esetében a minősítésre való elfogadásra vonatkozó követelményeknek.
      
         (4)  A Közösségben „kereskedelmi” vetőmagként értékesíthető fajok esetében az adatokat külön kell megadni a következőkre vonatkozóan:
      
                  —
               
               
                  Elit vetőmag és minősített vetőmag,
               
            
                  —
               
               
                  Kereskedelmi vetőmag.
               
            
         (5)  Az értékesítésre történő előkészítés költségeit, a minősítési és a szállítási díjakat, a hozzáadottérték-adót és a támogatásként kapott összegeket ez az ár nem tartalmazza.
      
         (6)  A 2358/71/EGK rendelet (HL L 246., 1971.11.5., 1. o.) 2. cikkében meghatározott gazdasági év.
      
         (7)  Az euro-zónán kívüli tagállamok, a gazdasági év augusztus 1-jén alkalmazott átváltási arányt kell alkalmazni.